戴晟

戴晟（），字晦夫，号西洮。清江苏山阳人。

康熙朝诸生。萬斯選弟子，從黄宗羲學習。家境寬裕，好藏書，不事進取。《乾隆淮安府志》载：“戴晟，字晦夫，山阳人。康熙中郡诸生，尝师事浙西黄梨洲，得刘蕺山之学。归而广购异书研穷经史，有疑义辄就质于同里阎征君若璩，辨难往复，多得其指归。晟家事颇裕，而布衣粝食，与儒素无异。笃于师友故旧，恩意周至，盖人所难能云。”與顧諟、杨开沅，以学行闻於當时，並称“淮上三子”。陈康祺《郎潜纪闻初笔》卷五：“淮上顧諟在瞻、楊開沅禹江、戴晟晦夫，皆國初暗修靜學之士，梨洲先生講學甬上，遂相約渡江問道，齒隸門籍。”雍正十三年（1735年）卒，年七十七。有《寤研斋学文》一卷，《学诗》一卷。邓之诚《清诗纪事初编》云：“阅戴晟《寤研斋学文》一卷，《学诗》一卷。晟字晦夫，号西洮，山阳人。兄曾，字闇士，号唯一，同师鄞县万斯选，复因斯选以师黄宗羲，传阳明蕺山之学。又师阎若璩，称为太原先生。兄弟藏书万卷，研寻经史，黯然自修，不慕荣利。晟卒于雍正十三年，年七十七，撰《寤研斋学文》一卷，《学诗》一卷。”

注釋

D
Category:淮安区人